NORAKSTS

|  |  |
| --- | --- |
| 26.05.2022. | Nr.8/1 |

###### GROZĪJUMI JELGAVAS VALSTSPILSĒTAS DOMES 2021. GADA 26. AUGUSTA LĒMUMĀ NR.13/63 “INVESTĪCIJU PROJEKTA “TILTA PĀR PLATONES UPI BAUSKAS IELĀ IZBŪVE” IESNIEGŠANA”

(ziņo: I.Škutāne)

**Atklāti balsojot: PAR – 13** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, A.Rublis), **PRET – nav**, **ATTURAS – 2** (A.Tomašūns, G.Kurlovičs),

Saskaņā ar Jelgavas valstspilsētas domes 2021. gada 26. augusta lēmumu Nr.13/63 “Investīciju projekta “Tilta pār Platones upi Bauskas ielā izbūve” iesniegšana” projekta “Tilta pār Platones upi Bauskas ielā izbūve” (turpmāk – Projekts) kopējās plānotās izmaksas 1 929 640,00 *euro*, no tām 1 640 194,00 *euro* – aizņēmums Valsts kasē un 289 446,00 *euro* pašvaldības līdzfinansējums.

Projekts apstiprināts, pamatojoties uz Ministru kabineta 2021. gada 6. oktobra rīkojumu Nr.716 “Par atbalstītajiem augstas gatavības pašvaldību investīciju projektiem Covid-19 krīzes pārvarēšanai un ekonomikas atlabšanai, kuriem piešķirams valsts budžeta finansējums”.

Saskaņā ar Jelgavas valstspilsētas pašvaldības veiktā iepirkuma “Tilta pārbūve pār Platones upi Bauskas ielā, Jelgavā” (identifikācijas Nr. JVP2021/97/AK) rezultātiem 2021. gada 9. novembrī tika noslēgts būvdarbu līgums “Tilta pārbūve pār Platones upi Bauskas ielā, Jelgavā”par kopējo summu 1 828 612,71 *euro*.

Kopš Krievijas iebrukuma Ukrainā un kara darbības uzsākšanas, Eiropas Savienība ir ieviesusi dažādas sankcijas pret Krieviju, kuru rezultātā visā Eiropā ir ietekmēta izejvielu un būvizstrādājumu piegāde un to pieejamība, kas ir izraisījis straujo cenu kāpumu.

Projektā veicamo būvdarbu izmaksas palielinājās par 283 000,00 *euro,* kā rezultātā Projekta kopējās izmaksas ir 2 111 612,71 *euro*, no tām 1 787 468,72  *euro* – aizņēmums Valsts kasē un 324 143,99 *euro* Jelgavas valstspilsētas pašvaldības līdzfinansējums.

Lai nodrošinātu Projekta aktivitāšu īstenošanu,

**JELGAVAS VALSTSPILSĒTAS DOME NOLEMJ:**

Izdarīt Jelgavas valstspilsētas domes 2021. gada 26. augusta lēmumā Nr.13/63 “Investīciju projekta “Tilta pār Platones upi Bauskas ielā izbūve” iesniegšana” (turpmāk – lēmums) šādus grozījumus:

1. Izteikt lēmuma 1.punktu šādā redakcijā”:

“1. Iesniegt Vides aizsardzības un reģionālās attīstības ministrijai investīciju projektu “Tilta pār Platones upi Bauskas ielā izbūve” (turpmāk – Projekts), kura kopējās izmaksas ir 2 111 612,71 *euro* (divi miljoni viens simts vienpadsmit tūkstoši seši simti divpadsmit *euro* un 71 *cents*), tai skaitā 1 787 468,72 *euro* (viens miljons septiņi simti astoņdesmit septiņi tūkstoši četri simti sešdesmit astoņi *euro* un 72 centi) ir aizņēmums Valsts kasē un 324 143,99 *euro* ( trīs simti divdesmit četri tūkstoši viens simts četrdesmit trīs *euro* un 99 centi) ir pašvaldības budžeta līdzfinansējums”*.*

1. Izteikt lēmuma 2.1. un 2.2. apakšpunktu šādā redakcijā:

“2.1. 2021.gadā – 82 287,81 *euro* (astoņdesmit divi tūkstoši divi simti astoņdesmit septiņi

*euro* un 81 cents);

 2.2. 2022.gadā – 241 856,18 *euro* (divi simti četrdesmit viens tūkstotis astoņi simti piecdesmit seši *euro* un 18 centi).”

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2022. gada 27. maijā